Skilpaddenytt(år)

Vi skriver januar 2022, og vi vil ønske dere alle et godt nytt år! :)

Vi åpner på gult nivå, med begrenset åpningstid og koronatesting før oppstart. Det kan være mye for oss voksne, både dere der hjemme og oss i barnehagen. Men vi starter året med friske ansatte, åpne armer, støtte fra fine foreldre og smil fra fantastiske barn. I 7,5 time hver dag kan vi glemme hverdagen, og drømme oss bort i lek, kos og (la oss være ærlige!) travle små gull. ;)

Tema: Vinter og vann

Året starter med temaet «vinter og vann», og vi vil dra sansing, undring, sang og musikk, bevegelse og eventyr inn i det våte og kalde temaet. Vi presenterer eventyret «Skinnvotten», med flotte rim og regler. Vi synger sanger om vinter og vann, og utforsker vannets ulike kvaliteter.

Som vi vet, betyr vått og kaldt vær også at mye vått tøy blir med hjem. Husk å fylle godt oppi boksene med gode, varme klær og ekstra skift! :)

Som Ole Brum sier;

«Så kaldt det er,

tiddelibom,

jeg kjenner det her,

tiddelibom,

jeg kjenner det på mine tær,

tiddelibom, og huttemegtu!»

2 års klubb og grupper

Vi kommer til å dele gruppa i to i de fleste faste aktiviteter. Barna finner en annen ro i mindre grupper, og vi ser at de yngste ofte trenger noe helt annet enn de eldste på avdelingen. Vi koser oss likevel sammen mesteparten av dagen, og går felles tur på tirsdagene.

2 års klubben går som vanlig tur på mandager, men kun avdelingsvis mens vi er på gult nivå. Vi jobber med selvstendighet i påkledning, måltid og ulike aktiviteter.

Nyttårsball

20.januar blir det nyttårsball for barna i barnehagen. Da pynter vi oss gjerne litt ekstra, og ønsker det nye året velkommen med festlige leker, god mat og skikkelig nyttårsstemning! :)

Vi håper alle har hatt en fin ferie, og gleder oss til å starte året sammen med dere!! :)

Klemmer fra alle oss på Skilpadde;

Morten, Kjersti, Lene og Karin